# Jean Baron

Jean Baron, ganet d'ar 26 a viz Gwengolo 1951 e Sant-Maloù, a zo un talabarder hag ur biniaouer breizhat.
Pa oa 18 vloaz e krogas da zeskiñ ar sonerezh gant Jean-Yves Blanchard ha Jackez Philouze, daou soner eus Kelc'h Keltiek Roazhon ha «kampioned Breizh». Da gentañ e sonas Jean Baron asambles gant Georges Epinette hag e teuas da vezañ ur mestr war donioù Bro-Wened (Jean Magadur). Kejañ a reas gant Christian Anneix er c'helc'h Outre-Ille e Sant-Gregor war-dro 1975. Sevel a reas ar strollad La Godinette ha La Gallésie en Fête, fest bras Mousterfil, nepell diouzh Roazhon. E 1978 e krogas da seniñ asambles gant ur pianoour (Michel Téphaine) ha diwezhatoc'h gant un ograouer (Michel Ghesquière). Seniñ a ra ivez an okarina o tiskanañ gant an ograoù.
«Kampion Breizh» e oa bet e 1974, 1975 ha 1976, setu perak e tilezas e vicher a liorzher e Kêr Roazhon evit kaout muioc'h amzer da seniñ. Etre 1981 ha fin 1986 e oa kelenner war ar sevenadur keltiek ha dañsoù Breizh e skol-rannvro Plañvour. E 1988 e tivizas mont da soner a vicher. Un diplom Stad sonerezh hengounel en deus tapet. Gant e gompered en deus graet troiadoù en Alamagn, en Aostria, e Burkina Faso, e Gres, en India, en Italia, en Iwerzhon, e Kebek, e Kembre, e Luksembourg, e Maroko, e Pologn, e Roumania, e Bro-Saoz, e Siberia, e SUA hag e Tchekia.

## Prizioù

Aet eo ar maout gantañ:
* seizh gwech e Gourin (Kampionad sonerezh hengounel)
* div wech e Kemper (Kampionad sonerezh hengounel)
* div wech en Oriant (Priz Matilin An Dall Festival Etrekeltiek)
* div wech e Roazhon (Tombées de la nuit)

## Strolladoù

* Baron/Anneix
* La Godinette

## Pladennoù

* Baron/Anneix/Lemeur/Toutous: Bombarde et biniou-koz, Coop Breizh, 1976
* Baron/Anneix: Bombarde et biniou-koz vol. 2, Coop Breizh, 1978
* La Godinette: Chants et danses de Bretagne, Coop Breizh, 1978
* Baron/Anneix/L'Hyver: Bombarde, biniou-koz et tambour, Vol 1, 1981
* Baron/Anneix/L'Hyver: Bombarde, biniou-koz et tambour Vol 2, 1982
* La Godinette: Le jeune fou et le vieux singe, Coop Breizh, 1984
* Gwenva: Musiques traditionnelles de Bretagne, Keltia Musique, 1986
* Baron/Anneix: Danses de Bretagne, Keltia Musique, 1988
* Auffret/Baron/Ghesquière: Sonj, Keltia Musique, 1991
* Baron/Anneix: Dañsal e Breizh, Danses vivantes de Bretagne, Keltia Musique, 1992
* Gwenva: Le Paradis des Celtes, Auvidis, 1992
* Baron/Anneix: Tonioù Bastian ar soner, Ass. des Bretons en Anjou, 1993
* La Godinette: Fest-noz, Griffe Sony, 1994
* Baron/Epinette: Hommage à Jean Magadur, Keltia Musique, 1995
* Baron/Anneix: E bro Roue Morvan, Keltia Musique, 1996
* Baron/Ghesquière: Musique sacrée et mélodies bretonnes, Keltia Musique, 1996
* La Godinette: Jeunes filles et conscrits, Pluriel, 1997
* Baron/Anneix: Le temps de ma jeunesse, Amzer va yaouankiz, 1998
* Baron/Anneix: Sonaozadur, Keltia Musique, 1999
* Coeur de Celte: Autres chemins, Hentoù all, 1999
* Yves Defrance: L'archipel des musiques bretonnes, Cité de la Musique, 1999
* Baron/Anneix/Mansano: Kejadenn, Keltia Musique, 2000
* Auffret/Baron/Ghesquière: Pedenn, Keltia Musique, 2000
* Baron/Anneix/L'Hyver: Musique traditionnelle de Bretagne, Arion, 2000
* Baron/Anneix: Dansoù tro Breizh, Keltia Musique, 2001
* Baron/Anneix: Hentad, Journey, Keltia Musique, 2003
* La Godinette: Le Canal de Nantes à Brest, 2004
* Baron/Anneix: Dansoù C'hoari, Danses-jeux de Bretagne, 2005
* Auffret/Baron/Anneix: Berjelenn, Keltia Musique, 2007
* La Godinette: Be new club, Musiques et chants traditionnels de Basse et de Haute-Bretagne (DVD), Vodeo.TV, 2009

## Liammoù diavaez

* myspace Jean Baron